open-index/open-wikipedia-markdown huggingface dataset:
อิทธิกร สาธุธรรม

**อิทธิกร สาธุธรรม**  เกิดเมื่อวันที่ 18 สิงหาคม 2522เป็นนักแสดงชาวไทยเกิดที่ตำบลพระสิงห์ อำเภอเมือง จังหวัดเชียงใหม่มีชื่อเสียงจากการแสดงภาพยนตร์วีซีดี เรื่อง *นางพญาแมงป่องดำ* ในบทบาท *ดนัย* เมื่อในปี พ.ศ. 2547

## ประวัติ
เกิดที่จังหวัดเชียงใหม่ เริ่มเข้าสู่วงการสายบันเทิงจากการถ่ายแบบและนิตยาสารต่าง ๆ ภายหลังอิทธิกรได้รับโอกาสร่วมแสดงภาพยนตร์เรื่อง *นางพญาแมงป่องดำ* และ *คนเล่นของ* เป็นต้น ต่อมาอิทธิกรได้เคยอยู่ในสังกัดอาร์เอสและรับโอกาสร่วมแสดงละคร *รักนี้เคียงตะวัน* แสดงคู่กับไอซ์ อภิษฎา เครือคงคา เมื่อปี พ.ศ. 2552 ออกอากาศทางช่อง 7และเป็นที่รู้จักกันในบทบาท "อัคนี" ทำให้มีผู้ติดตามรับชมละครอีกคับคั่งและเป็นละครเรื่องแรกของอิทธิกรได้ประสบความสำเร็จและมีผลงานละครต่าง ๆ คับคั่ง

ต่อมาอิทธิกรมีผลงานละครเรื่อง *พยัคฆ์ยี่เก* ซึ่งได้รับบทบาท "เชิด" เป็นละครแอคชั่นทำให้มีผู้ติดตามรับชมอีกคับคั่งเป็นจำนวนมาก

## ชีวิตส่วนตัว
อิทธิกร เริ่มเข้าสู่วงการบันเทิงในปี พ.ศ. 2547 จนถึงปัจจุบัน เขาได้สังกัดละครโทรทัศน์ทางช่อง 7 และได้เป็นนักแสดงดาวร้าย โดยอิทธิกร สมรสกับแฟนสาวนอกวงการ ชื่อเล่น ฝน เมื่อวันที่ 12 ตุลาคม พ.ศ. 2560 โดยมีบุตรธิดา 1 คน ชื่อ ณภาวงษญา สาธุธรรม ชื่อเล่น ชาชา เกิดเมื่อวันที่ 22 กุมภาพันธ์ พ.ศ. 2561

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างที่ออกอากาศทางช่อง 7

* ละครโทรทัศน์ทั้งหมดด้านล่างที่ออกอากาศทางทบบ.5

### ภาพยนตร์
* นางพญาแม่งป่องดำ (2547)
* คนเล่นของ (2547)
* รักไม่จำกัดนิยาม (2550)
* บ้านผีเปิบ (2551)

## อ้างอิง

หมวดหมู่:บุคคลจากอำเภอเมืองเชียงใหม่
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงจากจังหวัดเชียงใหม่

## แหล่งข้อมูลอื่น
*
รักษันทา ข่าน

**รักษันทา ข่าน** () เป็นนักแสดงหญิง นางแบบชาวอินเดีย มีผลงานเด่นคือละครโทรทัศน์เรื่อง *[[Jassi Jaissi Koi Nahin]]*, *[[Kyunki Saas Bhi Kabhi Bahu Thi]]*, *[[Kasamh Se]]* *[[Naagin (2015 TV series)|Naagin 3]]*

## ผลงานด้านการพากย์เสียง
### ภาพยนตร์คนแสดง

### ภาพยนตร์แอนิเมชัน

## ผลงานด้านละครโทรทัศน์
* 2000 *[[Thriller At 10]]*
* 2003 *[[Kya Hadsaa Kya Haqeeqat]]* - Kaboo as Devyani (Episode 74 - Episode 98)
* 2003 - 2005 *[[Jassi Jaissi Koi Nahin]]* as Mallika Seth / Mallika Armaan Suri 
* 2004 *[[Raat Hone Ko Hai]]* - Dark Water : Part 1 - Part 4 as Mansi (Episode 29 - Episode 32)
* 2004 - 2008 *[[Kyunki Saas Bhi Kabhi Bahu Thi]]* as Tanya Malhotra / Tanya Karan Virani
* 2005 *[[Kasautii Zindagii Kay (2001 TV series) | Kasautii Zindagii Kay]]* as Advocate Dorasti
* 2005 *[[Saara Akaash]]* as Sadia
* 2006 *[[Kasamh Se]]* as Roshni Chopra
* 2007 *[[Kaajjal]]* as Kamayani
* 2008 *[[Kahaani Hamaaray Mahaabhaarat Ki]]* as Amba
* 2008 *[[Naaginn (2007 TV series) | Naaginn]]* as  Mayuri
* 2009 *[[Kitani Mohabbat Hai]]* as Advocate Ganga Rai
* 2011 *[[Ammaji Ki Galli]]* as Parminder Kaur
* 2011 *[[Adaalat]]* as Advocate Pratigya Verma
* 2011 *[[Phulwa]]* as Advocate Roshni Mukherjee
* 2011 - 2012 *[[ศิวะ พระมหาเทพ|Devon Ke Dev...Mahadev]]* as Madanike
* 2012 - 2013 *[[Jhilmil Sitaaron Ka Aangan Hoga]]* as Kkusum Sharma / Damini Dhanraj
* 2013 *[[Bade Achhe Lagte Hain]]* as Esha Singhania
* 2016 - 2017 *[[Brahmarakshas (TV series) | Brahmarakshas]]* as Mohini Nigam Srivastava
* 2018 - 2019 *[[Naagin (2015 TV series) | Naagin 3]]* as Nidhog Vansh Naagin Sumitra / Sumitra Andy Sehgal (Fake Identity)Dm

## ผลงานด้านการแสดงภาพยนตร์
* 2019 *[[Ragini MMS 2]]* as Bharti Verma

## เว็บซีรีส์
* *Peshawar* as Fatima in the upcoming web series produced by Ullu App,  which is based on 2014 Peshawar school massacre.

## อ้างอิง

## แหล่งข้อมูลอื่น
*
* 
หมวดหมู่:นักแสดงอินเดีย
อังกิตา มยังก์ ศรรมา

**อังกิตา มยังก์ ศรรมา** () เกิดวันที่ 7 กุมภาพันธ์ ค.ศ. 1987 มีชื่อเกิดว่า **อังกิตา ศรรมา** () เป็นนักแสดงหญิงชาวอินเดีย มีผลงานเด่นคือละครโทรทัศน์เรื่อง *[[Baat Hamari Pakki Hai]]*, *[[ลิขิตแค้นแสนรัก]]* และ *[[อโศกมหาราช (ละครโทรทัศน์ พ.ศ. 2558)|อโศกมหาราช]]*

## ผลงานละครโทรทัศน์
* 2009–2010 *[[Agle Janam Mohe Bitiya Hi Kijo]]* เป็น Ratna
* 2010–2011 *[[Baat Hamari Pakki Hai]]* เป็น Sanchi Sharma / Sanchi Shravan Jaiswal
* 2011–2012 *[[Sawaare Sabke Sapne... Preeto]]* เป็น Manpreet Dhillon aka Preeto
* 2012–2013 *[[Amrit Manthan]]* เป็น Rajkumari Nimrit Kaur Sodhi / Natasha Oberoi 
* 2014 *[[ลิขิตแค้นแสนรัก]]* เป็น Laila
* 2015 *[[อโศกมหาราช (ละครโทรทัศน์ พ.ศ. 2558)|อโศกมหาราช]]* เป็น Noor Khorasan
* 2015 *[[Kuch Toh Hai Tere Mere Darmiyaan]]* เป็น Vidya Venket
* 2016 *[[Darr Sabko Lagta Hai]]* (Episode #32)
* 2016-2017 *[[Devanshi (TV series)|Devanshi]]* เป็น Sarla
* 2018-2019 *[[Roop - Mard Ka Naya Swaroop]]* เป็น Jigna Singh Vaghela
* 2018-2019 *[[Beechwale Bapu Dekh Raha Hain]] เป็น Sheetal
* 2019 *Laal Ishq'' เป็น Nandita (ตอน 112) / Widow (ตอน 139)

## อ้างอิง

หมวดหมู่:นักแสดงอินเดีย
หมวดหมู่:บุคคลที่เกิดในปี พ.ศ. 2530
ไอโฟน 12 โปร

**ไอโฟน 12 โปร** และ **ไอโฟน 12 โปร แม็กซ์** เป็นสมาร์ตโฟนที่ออกแบบและพัฒนาโดยบริษัทแอปเปิล เป็นไอโฟนรุ่นที่สิบสี่ ต่อจากไอโฟน 11 โปร และ ไอโฟน 11 โปรแม็กซ์ เปิดตัวครั้งแรกที่งานแอปเปิลสเปเชียลอีเวนต์เมื่อ 13 ตุลาคม ค.ศ. 2020 เปิดตัวพร้อมกับไอโฟน 12 และ ไอโฟน 12 มินิ งานจัดขึ้นที่แอปเปิลพาร์ก ในรัฐแคลิฟอร์เนีย เริ่มต้นสั่งซื้อไอโฟน 12 โปร ล่วงหน้าเมื่อ 16 ตุลาคม ค.ศ. 2020 และเริ่มจัดส่งใน 23 ตุลาคม ค.ศ. 2020 ส่วนไอโฟน 12 โปร แม็กซ์ จะเปิดให้สั่งซื้อล่วงหน้าใน 6 พฤศจิกายน ค.ศ. 2020 และเริ่มจัดส่งในวันศุกร์ 13 พฤศจิกายน ค.ศ. 2020

## เส้นเวลาของไอโฟนแต่ละรุ่น

## อ้างอิง

## แหล่งข้อมูลอื่น
* เว็บไซต์อย่างเป็นทางการ (ภาษาไทย)

หมวดหมู่:ไอโฟน
หมวดหมู่:ผลิตภัณฑ์ที่เปิดตัวในปี พ.ศ. 2563
วัดแหลม (จังหวัดสมุทรปราการ)

**วัดแหลม** เป็นวัดราษฎร์สังกัดคณะสงฆ์มหานิกาย ตั้งอยู่ใกล้แม่น้ำเจ้าพระยา ในหมู่ที่ 4 บ้านวัดแหลม ตำบลบางหญ้าแพรก อำเภอพระประแดง จังหวัดสมุทรปราการ เจ้าอาวาสในปัจจุบันคือ พระครูปลัด ชัชวาลย์ อนาลโย

วัดแหลมสร้างขึ้นเมื่อประมาณ พ.ศ. 2319 ต่อมาจึงมีการสร้างป้อมปู่เจ้าสมิงพรายในบริเวณใกล้เคียงกัน วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2472

อาคารเสนาสนะในวัดแหลมได้แก่ พระอุโบสถ กุฏิสงฆ์ จำนวน 8 หลัง เป็นอาคารไม้ ครึ่งตึกครึ่งไม้ และตึก ศาลาการเปรียญสร้างด้วยไม้ ฌาปนสถาน สุสาน และอาคารเรียนพระปริยัติธรรม ภายในวัดยังมีโรงเรียนวัดแหลมในเขตที่ดินวัด

วัดแหลมมีงานประเพณีแห่ยอดพระเจดีย์ทรายซึ่งแตกต่างจากที่อื่น กล่าวคือ ชาวบ้านในพื้นที่จะมารวมตัวกันจัดขบวนแห่ต้นเงินเข้าวัดเพื่อจะนำยอดเงินนั้นไปปักบนยอดพระเจดีย์ทราย การประกวดเจดีย์ทราย ประกวดธิดาเจดีย์ทราย การแห่ยอดพระเจดีย์ทราย ในปัจจุบันใช้วิธีซื้อทรายเข้าวัดแทน

## อ้างอิง

แหลม
ลุยส์ อาร์เซ

**ลุยส์ อัลเบร์โต "ลูโช" อาร์เซ กาตาโกรา** () เป็นนักการเมืองชาวโบลิเวีย อดีตประธานาธิบดีโบลิเวีย ในอดีต เขาเคยดำรงตำแหน่งรัฐมนตรีว่าการกระทรวงเศรษฐกิจและการคลังสาธารณะตั้งแต่ พ.ศ. 2549 ถึง พ.ศ. 2560 และใน พ.ศ. 2562 ในสมัยประธานาธิบดีเอโบ โมราเลส เขาได้รับการเลือกตั้งเป็นประธานาธิบดีหลังจากชนะการเลือกตั้งทั่วไปในเดือนตุลาคม พ.ศ. 2563 และเข้ารับตำแหน่งในวันที่ 8 พฤศจิกายน ปีเดียวกัน

## อ้างอิง

หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
หมวดหมู่:นักการเมืองโบลิเวีย
หมวดหมู่:ประธานาธิบดีโบลิเวีย
หมวดหมู่:บุคคลจากลาปาซ
วัดมะกอก (กรุงเทพมหานคร)

**วัดมะกอก** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบ้านไทร ในแขวงบางระมาด เขตตลิ่งชัน กรุงเทพมหานคร

วัดมะกอกสร้างขึ้นเมื่อ พ.ศ. 2362 ได้รับพระราชทานวิสุงคามสีมาเมื่อ พ.ศ. 2445 ถึงกระนั้นก็มีการสันนิษฐานว่าสร้างมาตั้งแต่สมัยกรุงศรีอยุธยา ในสมัยพระครูวิสุทธิศีลาจารย์ (วงศ์) เป็นเจ้าอาวาส ท่านได้ดำเนินการสร้างสะพานข้ามคู ถนน กุฏิ หอสวดมนต์ และศาลาการเปรียญ โดยซื้อศาลาการเปรียญจากวัดชนะสงครามราชวรมหาวิหารมาสร้างคร่อมศาลาการเปรียญหลังเก่า ยังได้บูรณปฏิสังขรณ์ซ่อมแซมวิหารและองค์พระป่าเลไลยก์เมื่อ พ.ศ. 2495 ถือว่าเป็นการบูรณะครั้งใหญ่ของวัด

อาคารเสนาสนะในวัดได้แก่ อุโบสถที่ตั้งขนานลำคลอง ขนาด 5 ห้อง รูปลักษณะแบบของใหม่ วิหารน้อยหันหน้าสู่คลองริมน้ำ ภายในประดิษฐานพระป่าเลไลยก์ ศาลาการเปรียญหันหน้าสู่คลอง ปูชนียวัตถุอื่น ๆ ของวัดได้แก่ เจ้าแม่กวนอิมอันเชิญมาจากประเทศจีน และรูปเหมือนหลวงปู่เยื้อน หลวงปู่วงค์

## อ้างอิง

มะกอก
วัดเทพพล

**วัดเทพพล** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร

## ประวัติ
วัดเทพพลอาจเรียกว่า **วัดใหม่** **วัดใหม่บางพรม** หรือ **วัดใหม่เทพพล** จากข้อมูลของกรมการศาสนาระบุว่าสร้างในปี พ.ศ. 2108 (สมัยกรุงศรีอยุธยาตอนต้น) แต่อีกข้อมูลหนึ่ง ในปี พ.ศ. 2513 พบแผ่นไม้มีจารึกระบุปี พ.ศ. 2306 พออ่านได้ว่านายแสงกับนางฉิม สร้างพระพุทธรูปและก่อเจดีย์ (ปัจจุบันเข้าใจว่าจารึกนี้สูญหาย) แต่เดิมเคยมีเจดีย์ทรงมอญองค์ใหญ่ แต่ถูกรื้อคงเหลือแต่ใบเสมาดินเผา 

ในสมัยพระครูวิศิษฎ์บุญญาคม (บุญมา จันทูปโม) เป็นเจ้าอาวาส มีการก่อสร้างเขื่อนริมคลองลัดวัดใหม่และทำกำแพงล้อมรอบวัด สร้างสะพานข้ามคลองด้านหลังวัด ประชาชนได้ช่วยกันบริจาคซื้อที่ดินเพิ่มอีก 3 ไร่เศษ ซึ่งเป็นที่ก่อสร้างอุโบสถหลังใหม่และศาลาการเปรียญในปัจจุบัน มีการหล่อหลวงพ่อใหญ่และดำเนินการนำไฟฟ้าเข้ามาในวัด ต่อมาในสมัยพระครูสิทธิธรรมโสภณ (สุเทพ ภูริปญฺโญ) เป็นเจ้าอาวาส ได้ย้ายกุฏิสงฆ์ที่มีอยู่เดิมไปปลูกขึ้นใหม่ สร้างศาลาการเปรียญสองชั้น หอสวดมนต์ วิหารหลวงพ่อใหญ่ วิหารหลวงพ่อปาน หอระฆัง มณฑป ศาลาอเนกประสงค์ เมรุ ซุ้มประตูทางเข้าวัด กำแพงด้านหน้าวัด อุโบถหลังปัจจุบัน และวิหารหลวงปู่เทพโลกอุดร วัดได้รับพระราชทานวิสุงคามสีมาครั้งหลังเมื่อวันที่ 9 มกราคม พ.ศ. 2547

## อาคารเสนาสนะ
พระอุโบสถหลังใหม่มีหน้าบันเป็นลายธรรมจักร ภายในมีภาพจิตรกรรมฝาผนังแสดงวิถีชีวิต ประเพณี และการละเล่นต่าง ๆ ภายในประดิษฐานพระประธาน นามว่า *พระพุทธพักตร์มุนีเทพพล* เป็นพระพุทธรูปปางมารวิชัย พระวิหารซึ่งแต่เดิมคืออุโบสถหลังเก่า มีลักษณะทรงไทย หน้าบันด้านหน้าเป็นพระพุทธรูปปางสมาธิ ด้านหลังเป็นตราสัญลักษณ์งานพระราชพิธีเฉลิมพระชนมพรรษา 6 รอบของพระบาทสมเด็จพระมหาภูมิพลอดุลยเดชมหาราช บรมนาถบพิตร

อาคารเสนาสนะอื่น ๆ ได้แก่ พระเจดีย์ศรีเทพพลสร้างในปี พ.ศ. 2559 ศาลาหลวงปู่เทพโลกอุดร ภายในประดิษฐานองค์หลวงปู่เทพโลกอุดร ภายนอกมีอนุสาวรีย์สมเด็จพระเจ้าตากสินมหาราช มณฑปหลวงพ่อโสธรหลวงปู่เจียมอดีตเจ้าอาวาส วิหารหลวงพ่อใหญ่ วิหารหลวงปู่ปาน และศาลาการเปรียญ

## งานประเพณี
งานประจำปีจะมีในช่วงตรุษไทย ราวเดือนมีนาคมถึงเมษายน (ก่อนสงกรานต์ 3 วัน)

## รายนามเจ้าอาวาส
* หลวงปู่รื่น
* หลวงปู่ทุม
* หลวงปู่แปล่ง
* หลวงปู่เจียม
* พระอาจารย์เปรื่อง
* พระอาจารย์บุญมา
* พระอาจารย์สุเทพ
* พระครูพิเชษฐ์พลากร (ยศดนัย อภิเสฏโฐ) (เจ้าอาวาสปัจจุบัน)

## อ้างอิง

เทพพล
วัดอินทราวาส (กรุงเทพมหานคร)

**วัดอินทราวาส** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร วัดอยู่ริมคลองบางพรม ฝั่งตรงข้ามวัดเทพพล มีเนื้อที่ตั้งของวัดทั้งหมดรวม 8 ไร่ 2 งาน 65 ตารางวา

วัดอินทราวาสเดิมมีชื่อว่า **วัดอินสรเพชร** บ้างเขียน **วัดอินสรเพ็ชร์** ประชาชนนิยมเรียกวัดนี้ว่า **วัดประดู่** วัดสร้างขึ้นเมื่อปี พ.ศ. 2150 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 บ้างสันนิษฐานว่าสร้างในสมัยสมเด็จพระเจ้าทรงธรรม

ปี พ.ศ. 2466 ในสมัยพระอธิการอ่อนเป็นเจ้าอาวาส ท่านได้สร้างพระอุโบสถพร้อมด้วยวิหารขึ้นใหม่แทนหลังเก่าซึ่งชำรุดทรุดโทรม และได้อัญเชิญหลวงพ่อโตไปประดิษฐานเป็นพระประธานในพระอุโบสถหลังใหม่แทนหลวงพ่อสุโขทัย และได้อัญเชิญหลวงพ่อสุโขทัยไปประดิษฐานไว้ในพระวิหารที่สร้างขึ้นใหม่

## อ้างอิง

อินทราวาส
วัดตะโน

**วัดตะโน** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางแวก ในแขวงบางแวก เขตภาษีเจริญ กรุงเทพมหานคร ปัจจุบันมีเจ้าอาวาสคือ พระครูภาวนาสิทธิวรวัฒน์ (พิพัฒน์ จิตฺตวฑฺโฒ)

รายงานของกรมการศาสนาระบุว่าวัดตะโนตั้งเป็นวัดและได้รับพระราชทานวิสุงคามสีมาเมื่อปี พ.ศ. 2453 ในขณะที่แหล่งข้อมูลอื่นกล่าวว่าไม่ปรากฏประวัติการสร้าง ทราบแต่เพียงว่าเป็นวัดโบราณอายุสมัยอยุธยา พระอุโบสถขนาด 5 ห้อง รูปทรงแบบอยุธยาตอนปลาย ทำหลังคากันสาดยื่นด้านหน้า หันหน้าสู่คลองบางแวก ระดับพื้นของอุโบสถอยู่ต่ำราว 80 เซนติเมตร ในอุโบสถมีภาพจิตรกรรมฝาผนัง

วัดตะโนมีชื่อเสียงด้านเครื่องรางของขลังที่สร้างโดยเกจิอาจารย์ หลวงพ่อโชติ รุฬหผโล วัตถุมงคลที่ท่านสร้างมีหลายประเภทคือ ตะกรุด เชือกคาดเอว พระเนื้อผง และเหรียญ มีพุทธคุณเด่นทางอยู่ยงคงกระพัน มีสมัยหนึ่งเชือกคาดได้รับความนิยมมาก เชือกคาดมีลักษณะถักเป็นลายจระเข้ขบฟัน หัวเป็นตะกร้อ หางเชือกเป็นบ่วงแน่นหนา มีทั้งผ้าขาวและผ้าเหลือง

## อ้างอิง

ตะโน
หมวดหมู่:โบราณสถานในเขตภาษีเจริญ
วัดบางแวก

**วัดบางแวก** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคูหาสวรรค์ เขตภาษีเจริญ กรุงเทพมหานคร มีเนื้อที่ 16 ไร่เศษ

## ประวัติ
วัดบางแวกสร้างเมื่อ พ.ศ. 2285 คราวหนึ่งพระเจ้าบรมวงศ์เธอ กรมหลวงชุมพรเขตอุดมศักดิ์ เสด็จทางชลมารคผ่านมาทางคลองบางแวก เมื่อถึงหน้าวัด เรือพระที่นั่งก็เกิดอุปสรรคไม่สามารถไปต่อได้ พระองค์จึงขึ้นมาชมบริเวณรอบ ๆ วัดบางแวก เข้าไปกราบพระในพระวิหาร เห็นพระพุทธรูปองค์หนึ่ง ดำไม่สุกใสเหมือนองค์อื่น ๆ จึงสั่งให้เททองทับอีก 2 ครั้ง ก็ไม่สุกใสอีก ทรงขนานนามพระพุทธรูปองค์นี้ว่า *พระพุทธรูปหลวงพ่อเสือ* วัดได้รับพระราชทานวิสุงคามสีมาครั้งหลังเมื่อวันที่ 8 พฤศจิกายน พ.ศ. 2511

กรมศิลปากรได้ขึ้นทะเบียนพระพุทธรูปและศาลาการเปรียญเป็นสมบัติของชาติ วัดบางแวกได้เปิดทำการสอนพระปริยัติธรรมมาตั้งแต่ พ.ศ. 2485 มาจนถึงปัจจุบันรวมทั้งให้สถานที่สร้างโรงเรียนพณิชยการธนบุรีเมื่อ พ.ศ. 2500

## อาคารเสนาสนะ
อุโบสถกว้าง 8 เมตร ยาว 22 เมตร หลังคาลด 3 ชั้น หน้าบันเป็นไม้สักแกะเป็นลายนารายณ์ทรงครุฑ ประดับกระจกลงรักปิดทองทั้งด้านหน้าและหลัง ซุ้มประตู 4 ซุ้ม หน้าต่าง 10 ซุ้ม ปิดกระจกลงรักปิดทองทั้งหมด หลังคามุงด้วยกระเบื้องเคลือบ ภายนอกมีกำแพงแก้วล้อมรอบ อุโบสถมีหลังคา 3 มุข ประดับด้วยช่อฟ้า ใบระกา หลังคามุด้วยกระเบื้องเคลือบสี ภายในประดิษฐานพระประธานปางมารวิชัยเนื้อโลหะลงลักปิดทอง หน้าตักกว้าง 69 นิ้ว สูง 187 นิ้ว พร้อมพระโมคคัลลานะและพระสารีบุตรปางยืนประนมมือ ด้านหลังอุโบสถสร้างเป็นวิหารสลักสกัด เป็นที่ประดิษฐานพระพุทธรูปปางต่าง ๆ

พระวิหารหลวงพ่อเสือ กว้าง 10.77 เมตร ยาว 8.86 เมตร หลังคาลด 1 ชั้น หน้าบันเป็นลายเทพนมทั้ง 2 บัน ด้านหน้าและด้านหลังมีประตูเข้าออก 1 บาน อีกบานต่อเนื่องกับทางเข้าศาลาการเปรียญ ภายในประดิษฐานพระพุทธรูปหล่อปางมารวิชัย เนื้อโลหะสำริด มีนามว่า *พระพุทธรูปหลวงพ่อเสือ* พระเกศถอดออกได้ สร้างสมัยกรุงศรีอยุธยา หน้าตักกว้าง 60 นิ้ว สูง 85 นิ้ว มีพระโมคคัลลานะและพระสารีบุตรทรงนั่งพับเพียบประนมมือหน้าตักกว้าง 15 นิ้ว สูง 40 นิ้ว พระพุทธรูปทั้งในอุโบสถและวิหารมีความเก่าแก่ย้อนไปถึงสมัยอยุธยา

ศาลาการเปรียญ กว้าง 10.77 เมตร ยาว 17.75 เมตร หลังคาลด 2 ชั้น หน้าบันเป็นลายแกะสลักทั้งด้านหน้าและด้านหลัง มีประตูเข้าออก 4 บาน ฝามีบานหน้าต่าง 32 บาน พื้นไม้สักทอง ภายในมีภาพจิตรกรรมฝาผนังเรื่องราวทศชาติชาดก เป็นฝีมือช่างสมัยอยุธยาตอนปลาย ภายในมีบุษบกสูง 12 เมตร

อาคารเสนาสนะอื่น ๆ ได้แก่ กุฏิอเนกประสงค์ 1 หลัง กุฏิสงฆ์ 4 หลัง หอระฆัง หอกลอง และธูปทอง

## รายนามเจ้าอาวาส
* พระอธิการสมใจ  
* พระอธิการทรง 
* พระมหาหนู  
* พระมหาระมัด โชติปาโล
* พระครูโสภณธีรธรรม (เสนาะ ธมฺมรกฺขิโต)
* พระธรรมศีลาจารย์
* พระครูธีรธรรมานันท์ (ญาณกฤษฏิ์ ตั้งใจพัฒนากุล)

## อ้างอิง

บางแวก
บริษัทวิทยุแห่งอเมริกา

**บริษัทวิทยุแห่งอเมริกา** () หรือ **อาร์ซีเอ** () เป็นบริษัทเครื่องใช้ไฟฟ้าในสหรัฐอเมริกา ก่อตั้งขึ้นเป็น **เรดิโอคอร์ปอเรชั่นออฟอเมริกา** ในปี ค.ศ. 1919 เป็นที่แรกที่รับรองสิทธิบัตรและเป็นเจ้าของคือบริษัท เจเนอรัลอิเล็กทริก (จีอี) เวสต์ติงเฮาส์, เอทีแอนด์ทีคอร์ปโปเรชัน 
และยูไนเต็ดฟรุ๊ตคอมเพนี

## อ้างอิง

## แหล่งข้อมูลอื่น

* Official RCA trademark website
* Radio Corporation of American records  (1887–1983) at Hagley Museum and Library.
* David Sarnoff Library Digital Collection at Hagley Museum and Library.
* RCA TV equipment archive (oldradio.com)
* Video: Early RCA Computers: the RCA 501


หมวดหมู่:บริษัทของสหรัฐ
หมวดหมู่:บริษัทเครื่องใช้ไฟฟ้าก่อตั้งในปี พ.ศ. 2462
หมวดหมู่:บริษัทที่ปิดกิจการในปี พ.ศ. 2529
หมวดหมู่:หลอดสุญญากาศ
หมวดหมู่:บริษัทของสหรัฐ
หมวดหมู่:เอ็นบีซี
หมวดหมู่:ผู้ผลิตแผ่นเสียง
หมวดหมู่:เทคนิกคัลเลอร์
หมวดหมู่:บริษัทเทคโนโลยีก่อตั้งในปี พ.ศ. 2462
หมวดหมู่:บริษัทโทรคมนาคมก่อตั้งในปี พ.ศ. 2462
หมวดหมู่:เอ็นบีซียูนิเวอร์แซล
หมวดหมู่:บริษัทอเมริกันที่ก่อตั้งในปี พ.ศ. 2462
ลูซี่ ฮาร์ทฟิเลีย

**ลูซี่ ฮาร์ทฟิเลีย** () ตัวละครจอมเวทจากการ์ตูนเรื่องแฟรี่เทล ศึกจอมเวทอภินิหาร

## ประวัติ
สาวสวยผมบลอนด์ หน้าอกตูม ทายาทตระกูลฮาร์ตฟิเลียที่หนีออกจากบ้านในวันเกิดตน(งอนพ่อไม่สน)พบนัตสึกับเข้ากิลด์นับแต่นั้น ทำภารกิจด้วยกันเสมอ มีนิสัยใจดี ถูกนัตสึแกล้งหรือถูกจับแก้ผ้าประจานกิลด์ประจำ เวลาหว่านเสน่ห์ใครจะไร้ผลตลอด

พอทำภารกิจเสร็จ หรือเจอเรื่องอะไรก็จะเขียนจดหมายถึงแม่ที่เสียชีวิต เพราะหวังอยากเป็นนักเขียนนิยาย พอมีภารกิจรางวัลคือกุญแจเทพดวงดาว ตนหวังได้ จบศึกPhantom Lordไปตะคอกพ่อกับบอกว่าจะไม่กลับมาอีก พอรู้ตัวจริงของโลกิ(ร่างใกล้สลาย)ตนเริ่มแคร์ความรู้สึกของเทพดวงดาวมากขึ้น หลังจากลัคซัสลาออกไป ตนพบพ่อ(ตกอับ)จนดีกันได้

ปีX791 รู้ว่าพ่อเสียชีวิต กับได้รับจดหมายก่อนตายจากพ่อตลอด 7 ปีที่ตนหายไป ก็เสียใจมาก ได้คาปริคอร์นเป็นคนฝึกควบคุมพลังเวทในตัว

ช่วงงานประลองเวท ถูกทหารของประเทศฟิโอเร่จับเพื่อยุติแผนอุปราคา แต่พวกนัตสึมาช่วย พบตน(อนาคต)ไร้แผo หาทางหนี พอตน(อนาคต)ปกป้องตนถูกโร้ค(อนาคต)ฆ่ากับบอกลา ตนสงสัยเรื่องอุปราคาให้ครุกซ์สืบดู พอรู้คิดปิดประตูยูกิโนะมาช่วยปิดทัน แต่มังกร 7 ตัวก็อาลวาด พบบันทึกจากตน(อนาคต)คิดทำลายอุปราคา

ศึกTartarosรอดจากคำสาปกลายเป็นหินกับถูกล่า กับฝืนเรียกเทพดวงดาวพร้อมกัน 3 ตัว อควอเรียสมาบอกให้ทำลายกุญแจทิ้งเพื่อเรียกราชาเทพดวงดาวช่วยกิลด์

หลังจบ นัตสึกับแฮปปี้ส่งจดหมายลา ตนเศร้า พอกิลด์ถูกยุบได้ ย้ายไปอาศัยในเมืองครอคัส ทำงานเป็นนางแบบ กับเป็นผู้ช่วยเจสัน ดังกว่ามิร่าตอนถ่ายแบบ คอยหาข้อมูลแต่ละคนไปไหน โดยเขียนจดหมายส่งไปหาทุกคนที่รู้จัก พอชายใส่ฮูดมาก่อเรื่องละลายสนามแข่ง เผยตัวว่าคือนัตสึ ก็พามาที่พัก พอนัตสึก่อเรื่องเผาวังลากตนไปพากิลด์กลับมา

จบศึกอวตาร นำกิลด์กลับมารวมตัวอีกที

เคยมีทีนึงแค้นที่พวกนัตสึเข้าบ้านตนเสมอ ตนคิดเข้าบ้านนัตสึคืนพบว่าบ้านรกกับมีของที่ระลึกจากภารกิจไว้ทั้งหมด เป็นความทรงจำ ตนจึงหมดอารมณ์แกล้งกับทำความสะอาดบ้านให้แทนกับรู้สึกดีใจ

หมวดหมู่:ตัวละครในแฟรี่เทล ศึกจอมเวทอภินิหาร
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2549
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นพ่อมด
หมวดหมู่:ตัวละครที่เป็นนักเขียน
หมวดหมู่:ตัวละครที่เป็นนักเดินทางข้ามเวลา
หมวดหมู่:ตัวละครที่เป็นผู้มีอำนาจทางจิตวิญญาณ
หมวดหมู่:ตัวละครแฟนตาซีในอนิเมะและมังงะ
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครวัยทีนในโทรทัศน์
หมวดหมู่:ตัวละครในบันเทิงคดีที่มาอาศัยอยู่ในเวลา
วิชัยทัศมี

***วิชัยทัศมี***  (Vijayadashami; ไอเอเอสที: ) หรือ ***ดุสเสห์รา*** (Dussehra), **ทศาระ** (Dasara), ***ดาเชน*** (Dashain) เป็นเทศกาลสำคัญในศาสนาฮินดูที่เฉลิมฉลองวันสุดท้ายของนวราตรี ของทุกปี ตรงกับวันที่สิบของเดือน *[[Ashvin|อัศวิน]] และ [[Kartik (month)|กรฏิก]]* คือเดือนที่หกและเจ็ดของปฏิทินจันทรคติและสุริยคติของฮินดูตามลำดับ มักตรงกับเดือนกันยายนและตุลาคมของปฏิทินเกรเกอเรียน

วิชัยทัศมีมีการฉลองด้วยที่มาและความเชื่อที่แตกต่างกันไปตามพื้นที่ในอนุทวีปอินเดีย ในทางใต้, ตะวันออก, ตะวันออกเฉียงเหนือ และบางรัฐทางเหนือของอินเดีย ฉลองวิชัยทัศมีในฐานะวันสุดท้ายของทุรคาบูชา เพื่อระลึกถึงชัยชนะของพระแม่ทุรคาเหนือปีศาจควาย มหิษาสูร เพื่อปกป้องและทำนุบำรุงธรรมะ ส่วนในทางเหนือ, กลาง และตะวันตกของอินเดีย นิยมเรียกเทศกาลนี้ในชื่อ ดุสเซห์รา (Dussehra) (หรือ ดาซารา; Dasara, ทศาหรา; Dashahara) และฉลองในฐานะวันสุดท้ายของรามลีลา และระลึกถึงชัยชนะของพระรามเหนือราวณะ ในโอกาสเดียวกันนี้อรชุนยังได้รวบรวมกองกำลังกว่า 1,000,000 นายและสามารถเอาชนะสงครามที่กุรุเกษตร ทั้งภีษมะ, โทรณ, อัศวัถมะ, กรรนะ และ กฤปะ ถือเป็นการฉลองซึ่งชัยชนะของธรรมะเหนืออธรรม และยังเป็นโอกาสสำคัญที่เฉลิมฉลองเทวีเช่นพระแม่ทุรคาเช่นกัน

นอกจากนี้เทศกาลนี้ยังถือเป็นจุดเริ่มต้นเพื่อการเตรียมตัวสำหรับดีวาลี เทศกาลแห่งแสงสว่างที่จะมีขึ้นใน 12 วันนับจากวิชัยทศมี

## ศัพทมูล
วิชัยทัศมี (อักษรเทวนาครี: विजयदशमी ) (โอเดีย : ଵିଜୟା ଦଶମୀ) (กันนาดา: ವಿಜಯದಶಮಿ) (ทมิฬ: விஜயதசமி) (อักษรเตลูกู: విజయదశమి) (มลยาฬัม: വിജയദശമി) ประกอบขึ้นจากคำว่า "วิชัย" (विजय) และ "ทัศมี" (दशमी) อันแปลว่า "ชัยชนะ" และ "ลำดับที่สิบ" ตามลำดับ อันหมายถึงการเฉลิมฉลองในวันที่สิบของการฉลองชัยชนะของธรรมะเหนืออธรรม เทศกาลรูปแบบคล้ายกันยังพบในพื้นที่อื่น ๆ ของอินเดียและเนปาลเช่นกัน

เจมส์ ลอชท์ฟีลด์ (James Lochtefeld) ระบุว่าชื่อ *ดูสเซห์รา* (อักษรเทวนาครี: दशहरा; Dussehra) (กันนาดา: ದಸರಾ ಹಬ್ಬ) มาจากคำส่า *ทศาหระ* (Dashahara) ซึ่งเกิดจากคำภาษาสันสกฤต "ทศัม" (दशम; dasham) และ "อหร" (अहर; ahar) แปลว่า "10" และ "วัน" ตามลำดับ

## อ้างอิง

หมวดหมู่:เทศกาลฮินดู
หมวดหมู่:เทศกาลเนปาล
หมวดหมู่:เทศกาลในประเทศอินเดีย
เหตุฆาตกรรมซามุแอล ปาตี

**เหตุฆาตกรรมซามุแอล ปาตี** () ครูระดับมัธยมต้นชาวฝรั่งเศส เกิดขึ้นเมื่อวันที่ 16 ตุลาคม ค.ศ. 2020 ในกงฟล็อง-แซ็งตอนอรีน ย่านชานเมืองของนครปารีส ปาตีถูกสังหารและถูกตัดศีรษะในพฤติการณ์การก่อการร้ายอิสลาม

ผู้ก่อการคือ อับดุลลาฮ์ อาบูเยโดวิช อันโซรอฟ (Abdoullakh Abouyedovich Anzorov) ซึ่งเป็นผู้ลี้ภัยอายุ 18 ปี ชาวเชเชนมุสลิมที่เกิดในประเทศรัสเซีย อันโซรอฟได้สังหารและตัดศีรษะของปาตีด้วยมีด และถูกเจ้าหน้าที่ตำรวจยิงเสียชีวิตในไม่กี่นาทีต่อมา เหตุจูงใจในการสังหารมาจากการที่ปาตีได้นำการ์ตูนซึ่งแสดงภาพล้อเลียนศาสดามุฮัมมัด จากนิตยสาร *[[ชาร์ลีแอบโด]]* มาให้นักเรียนดูในชั้นเรียนว่าด้วยเสรีภาพในการแสดงออก

แอมานุแอล มาครง ประธานาธิบดีฝรั่งเศส ได้กล่าวถึงเหตุการณ์ว่าเป็น "การโจมตีแบบฉบับของผู้ก่อการร้ายอิสลาม" และกล่าวว่า "เพื่อนร่วมชาติของเราได้ถูกสังหารเพราะสอนเด็ก ๆ เรื่องเสรีภาพในการแสดงออก" เหตุฆาตกรรมนี้เป็นหนึ่งในเหตุโจมตีที่เกิดขึ้นหลายครั้งในฝรั่งเศสในช่วงไม่กี่ปีที่ผ่านมา และก่อให้เกิดการถกเถียงในสังคมและการเมืองของฝรั่งเศส

## อ้างอิง

หมวดหมู่:การก่อการร้ายอิสลาม
หมวดหมู่:การก่อการร้ายในปี พ.ศ. 2563
หมวดหมู่:จังหวัดอีฟว์ลีน
หมวดหมู่:ประวัติศาสตร์ฝรั่งเศส
ซามุแอล ปาตี
ตูนแคน

**ตูนแคน** () เป็นบริษัทสตูดิโอแอนิเมชันในมอนทรีออล, รัฐควิเบก ประเทศแคนาดา ก่อตั้งโดยพอล คาดิอูส บริษัททำผลิต The Bellflower Rabbit ของเตแอ็ฟเอิง และ The Triplets of Belleville ของซิลเวน คูเมต

## อ้างอิง

หมวดหมู่:บริษัทแคนาดาที่ก่อตั้งในปี พ.ศ. 2537
หมวดหมู่:บริษัทผลิตแอนิเมชันในแคนาดา
หมวดหมู่:บริษัทการบันเทิงที่ก่อตั้งในปี พ.ศ. 2537
การลงประชามติระดับชาติในประเทศชิลี พ.ศ. 2563

**การลงประชามติระดับชาติในประเทศชิลี พ.ศ. 2563** จัดเมื่อวันที่ 25 ตุลาคม 2563 มีคำถามว่า ควรร่างรัฐธรรมนูญฉบับใหม่หรือไม่ และผู้ใดควรเป็นผู้ยกร่าง สภาร่างรัฐธรรมนูญที่สมาชิกมาจากการเลือกตั้งทั้งหมด หรือสภาร่างรัฐธรรมนูญแบบผสม ซึ่งสมาชิกประกอบด้วยสมาชิกรัฐสภาชุดปัจจุบันกับประชาชนที่มาจากการเลือกตั้งโดยตรงอย่างละกึ่งหนึ่ง ฝ่าย "เห็นชอบ" ชนะถล่มทลาย โดยร้อยละ 78 เห็นชอบกับการร่างรัฐธรรมนูญฉบับใหม่ และร้อยละ 79 เลือกให้สภาร่างรัฐธรรมนูญที่สมาชิกมาจากการเลือกตั้งทั้งหมดเป็นผู้ยกร่าง มีผู้ออกมาใช้สิทธิร้อยละ 51

การลงประชามติดังกล่าวเป็นปฏิกิริยาต่อการประท้วงในประเทศชิลี พ.ศ. 2562

## อ้างอิง

หมวดหมู่:พ.ศ. 2563
หมวดหมู่:การลงประชามติ
นิวรัลลิงก์

**นิวรัลลิงก์ คอร์โปเรชัน** เป็นบริษัทด้านเทคโนโลยีประสาทของสหรัฐที่ก่อตั้งโดยอีลอน มัสก์และคนอื่น ๆ โดยพัฒนาส่วนต่อประสานของสมองและเครื่องจักร (BMI) สำนักงานใหญ่ของบริษัทตั้งอยู่ในซานฟรานซิสโก  เริ่มต้นในปี พ.ศ. 2559 และได้รับการรายงานสู่สาธารณะครั้งแรกในเดือนมีนาคม พ.ศ. 2560

## อ้างอิง

หมวดหมู่:บริษัทเทคโนโลยี
หมวดหมู่:ตราสินค้ารถยนต์
เอนด์ซารส์

**End SARS** ส่วนใหญ่เขียนเป็น **#EndSARS** เป็นการเคลื่อนไหวทางสังคมออนไลน์และหมู่การประท้วงขนาดใหญ่ที่ต่อต้านการใช้ความรุนแรงของตำรวจในประเทศไนจีเรีย สโลกแกนนี้เป็นการเรียกร้องให้ยกเลิกกองกำลังพิเศษต้านการโจรกรรม (Special Anti-Robbery Squad; SARS) หน่วยหนึ่งของกองกำลังตำรวจไนจีเรียที่มีชื่อเสียงฉาวโฉ่และมีประวัติการใช้อำนาจในทางผิดมายาวนาน การประท้วงภายใต้สโลกแกนนี้ได้ดำเนินมาตั้งแต่ปี 2017 ซึ่งเริ่มต้นเป็นแคมเปญออนไลน์บนทวิตเตอร์ โดยใช้แฮชแท็ก #ENDSARS เพื่อเรียกร้องให้รัฐบาลไนจีเรียยุบกองกำลังดังกล่าวทิ้ง ภายหลังการฟื้นฟูขึ้นใหม่ในเดือนตุลาคม 2020 ภายหลังการเปิดเผยการใช้อำนาจในทางที่ผิดของหน่วย ได้นำไปสู่การเดินประท้วงไปทั่วเมืองใหญ่ ๆ ของประเทศไนจีเรีย ควบคู่ไปกับการเรียกร้องอย่างรุนแรงบนสื่อสังคมออนไลน์ มีทวีตจำนวนราว 28&nbsp;ล้านทวีตที่ใช้แฮชแท็กดังกล่าวบนแพลทฟอร์มทวิตเตอร์

ไม่กี่วันภายหลังการประท้วงถูจุดขึ้นใหม่ ในวันที่ 11 ตุลาคม 2020 กองกำลังตำรวจไนจีเรียได้ประกาศว่าจะมีการยุบเลิกหน่วยดังกล่าวโดยทันที และได้รับการตอบรับในฐานะชัยชนะของการประท้วง อย่างไรก็ตาม หลายภาคส่วนได้ชี้ให้เห็นว่าได้มีการประกาศในลักษณะคล้ายคลึงกันเกิดชึ้นมาแล้วในปีก่อน ๆ เพื่อสงบการชุมนุมลงโดยที่หน่วยซารส์ก็ยังไท่ได้ถูกยุบเลิกไปแต่อย่างใด และที่ซึ่งรัฐบาลกำลังมีแผนในการจัดสรรเจ้าหน้าที่ SARS ไปตามศูนย์การแพทย์ต่าง ๆ แทนที่การยุบเลิกหน่วยไปเลย การชุมนุมจึงได้ดำเนินต่อ และรัฐบาลของไนจีเรียได้ใช้รูปแบบการกดขี่ซ้ำ ๆ ต่อการชุมนุมซึ่งรวมถึงแม้แต่การสังหารผู้ชุมนุม

เจ้าหน้าที่ของหน่วย SARS มีการระบุว่ามีการเลือกปฏิบัติต่อรูปลักษณ์ภายนอก ส่วนใหญ่เป็นผู้ชาย ขึ้นอยู่กับรูปแบบการแต่งกาย รอยสัก และทรงผม นอกจากนี้หน่วยยังมีการปิดถนนโดยผิดกฎหมาย, ขอตรวจค้นโดยไม่มีหมาย, การจับกุม คุมขัง โดยไม่มีหมายอนุญาต, ข่มขืนผู้หญิง และ ขู่กรรโชกชายหนุ่มชาวไนจีเรียด้วยข้อหาใช้แล็บท็อป, ไอโฟน และขับขี่รถยนต์แปลก (driving exotic vehicles) 

การเคลื่อนไหวประท้วงเอนด์ซารส์ถูกปราบปรามโดยกองทัพไนจีเรียในที่สุด ส่งผลให้ผู้ประท้วงที่ไม่ใช้ความรุนแรงหลายคนเสียชีวิตที่ด่านเก็บค่าผ่านทางเลกกี เลกอส

การประท้วงใน ค.ศ. 2020 มีกลุ่มคนรุ่นซีเข้าร่วมจำนวนมากและโดดเด่น และในอีกหลายปีต่อมาถูกจัดว่าเป็นส่วนหนึ่งของคลื่นการประท้วงเจนซี (เนื่องจากลักษณะประชากรและวิธีการของเอนด์ซารส์) ที่เกิดขึ้นทั่วโลกในช่วง 5 ปีต่อมา

## อ้างอิง

หมวดหมู่:ประเทศไนจีเรีย
หมวดหมู่:การประท้วงในปี พ.ศ. 2563
เมหราวลี

**เมหราวลี** [เม-หะ-รา-วะ-ลี] (Mehrauli) หรือ **มหราวลี** เป็นย่านในเดลีใต้ อำเภอหนึ่งของเดลี ประเทศอินเดีย ตั้งอยู่ใกล้กับคุรคาว และติดกับวสัตนกูนจ์ MLA คนปัจจุบันของเมหราวลีคือนเรศ ยาดาฟ จาก พรรคอามอาทมี

เมหราวลีเป็นที่ตั้งของสถานที่ซึ่งมีสถาปัตยกรรมโดดเด่นเฉพาะตัวมากมาย เช่น อสิงสาสถัล ที่ประดิษฐานเทวรูปของพระมหาวีระขนาดใหญ่, กุตุบมีนาร์ ซึ่งเชื่อว่าสร้างขึ้นทับเทวสถานเดิมในศาสนาฮินดูและพุทธโดย Qutub ud din Aybak และต่อเติมในภายหลังโดย Iltutmish และ Alauddin Khalji หมู่โบราณสถานกุตับ ในปัจจุบันเป็นแหล่งมรดกโลก ยูเนสโก และที่จัดเทศกาลประจำปี กุตุบเฟสติวอล

## อ้างอิง

หมวดหมู่:ย่านในเดลี
จันทนีจาวก์

**จันทนีจาวก์** (The Chandni Chowk; จัตุรัสแสงจันทร์) เป็นหนึ่งในตลาดที่เก่าแก่และวุ่นวายที่สุดในเดลีเก่า เดลี ประเทศอินเดีย ตั้งอยู่ใกล้กับสถานีรถไฟเดลีเก่า โดยมีป้อมแดงตั้งอยู่ที่ปลายตะวันออกของจันทนีจาวก์ สร้างขึ้นในศตวรรษที่ 17 โดยจักรพรรดิโมกุล ชาห์จะฮัน ออกแบบโดยบุตรีจะฮานารา ในอดีตตลาดจันทนีเคยถูกแบ่งด้วยคลองซึ่งสะท้อนแสงจันทร์ในยามค่ำคืน ในปัจจุบันยังคงเป็นหนึ่งในตลาดค้าส่งที่ใหญ่ที่สุดในประเทศอินเดีย และตั้งอยู่บนฝั่งของแม่น้ำยมุนา

## อ้างอิง

หมวดหมู่:ย่านในเดลี
หมวดหมู่:ตลาดในประเทศอินเดีย
โอเวน ทอมัส เอดการ์

**โอเวน ทอมัส เอดการ์** (; 17 มิถุนายน ค.ศ. 1831 – 3 กันยายน ค.ศ. 1929) อ้างอิงจากกระทรวงการทหารผ่านศึกสหรัฐ เขาเป็นทหารผ่านศึกสหรัฐในสงครามเม็กซิโก–อเมริกา ที่มีอายุยืนยาวที่สุด

## ประวัติ
[thumb|left|แผ่นหินจารึกหน้าหลุมฝังศพของโอเวน ทอมัส เอดการ์ ที่[สุสานรัฐสภา]]

โอเวน ทอมัส เอดการ์ เกิดที่ฟิลาเดลเฟีย รัฐเพนซิลเวเนีย เขาเข้าร่วมกองทัพเรือสหรัฐในฐานะพลทหารระดับ 2 เมื่อวันที่ 10 กุมภาพันธ์ ค.ศ. 1846 และได้รับการปลดประจำการในฐานะพลทหารระดับหนึ่งเมื่อวันที่ 8 สิงหาคม ค.ศ. 1849 ทั้งนี้ เอดการ์เคยประจำการบนเรือฟริเกต*โพโทแมก*, ''แอลลิเกนี'', ''เพนซิลเวเนีย'' และ*เอกซ์พีเรียนซ์*

หลังสงคราม เขาทำงานที่โรงพิมพ์ธนบัตร กระทรวงการคลัง เป็นเวลา 21 ปี จากนั้นได้ทำงานที่ธนาคารอีก 31 ปี เขาใช้ชีวิต 10 ปีสุดท้ายที่จอห์น ดิกสัน โฮม ในวอชิงตัน ดี.ซี. เอดการ์เสียชีวิตเมื่อวันที่ 3 กันยายน ค.ศ. 1929 ด้วยวัย 98 ปีหลังจากประสบอุบัติเหตุตกจากเก้าอี้จนขาหัก และได้รับการฝังในสุสานรัฐสภาของวอชิงตัน

## แหล่งข้อมูลอื่น
* 
* Owen Thomas Edgar

หมวดหมู่:กำลังพลกองทัพเรือสหรัฐในสงครามเม็กซิโก–อเมริกา
หมวดหมู่:เสียชีวิตโดยอุบัติเหตุจากการตก
หมวดหมู่:ผู้รอดชีวิตคนสุดท้าย
วัดโตนด (กรุงเทพมหานคร)

**วัดโตนด** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางแวก เขตภาษีเจริญ กรุงเทพมหานคร วัดมีเนื้อที่ 2 ไร่ 3 งาน 61 ตารางวา เจ้าอาวาสในปัจจุบันคือ พระครูธีรกิตติ์ธำรง (จิรศักดิ์ จิรกิตฺติ ป.ธ.๓)

## ประวัติ
วัดโตนดสร้างขึ้นเมื่อราว พ.ศ. 2400 เดิมชื่อ **วัดตะโหนด** ไม่ปรากฏประวัติการสร้างแน่ชัด แต่อาจเป็นวัดโบราณสมัยอยุธยา วัดแห่งนี้มีความเกี่ยวข้องหรือเกี่ยวเนื่องกับสมเด็จพระพุฒาจารย์ (โต พฺรหฺมรํสี) ท่านมีกิจนิมนต์ที่คลองบางแวกและได้มาพักฉันเพลที่วัดแห่งนี้ ต่อมาทางวัดได้หล่อองค์รูปเหมือนสมเด็จพระพุฒาจารย์ (โต พฺรหฺมรํสี) ภายในอุโบสถ วัดโตนดได้สร้างศาลาการเปรียญเมื่อ พ.ศ. 2470 และเปิดสอนหนังสือไทยระดับประถมศึกษาโดยอาศัยศาลาการเปรียญเป็นที่สอนเมื่อ พ.ศ. 2475 วัดได้รับพระราชทานวิสุงคามสีมา เมื่อวันที่ 19 ธันวาคม พ.ศ. 2469 เขตวิสุงคามสีมากว้าง 54 เมตร ยาว 114 เมตร

## อาคารเสนาสนะ
อุโบสถกว้าง 6 เมตร ยาว 18 เมตร พื้นปูด้วยกระเบื้องเคลือบมีช่อฟ้าในใบระกาหงส์ หลังคาลด 1 ชั้น ประตู 3 ช่อง หน้าต่าง 10 ช่อง ภายนอกมีกำแพงแก้วล้อมรอบ กุฏิสงฆ์มี 8 หลัง ทรงไทยใต้ถุนสูง หอสวดมนต์ และศาลาการเปรียญ

## รายนามเจ้าอาวาส
* พระอธิการพุด 
* พระอธิการทองสุก พ.ศ. 2469–2482
* พระครูตุ้ย ติสสโร พ.ศ. 2482–2508
* พระอธิการอี้ ฐิตคุโณ พ.ศ. 2508–2515
* พระอธิการบุญเกิด ธัมมวาโท พ.ศ. 2515–2524
* พระครูสมุห์ธงชัย สุจิตโต 
* พระครูธีรกิตติ์ธำรง (จิรศักดิ์ จิรกิตฺติ ป.ธ.๓)
## อ้างอิง

โตนด
วัดโตนด

**วัดโตนด** อาจหมายถึง
* วัดโตนด กรุงเทพมหานคร
* วัดโตนด จังหวัดชุมพร
* วัดโตนด จังหวัดนครราชสีมา
* วัดโตนด ตำบลบางกร่าง อำเภอเมืองนนทบุรี จังหวัดนนทบุรี
* วัดโตนด ตำบลบางใหญ่ อำเภอบางใหญ่ จังหวัดนนทบุรี
* วัดโตนด ตำบลวัดชลอ อำเภอบางกรวย จังหวัดนนทบุรี
* วัดโตนดมหาสวัสดิ์ ตำบลมหาสวัสดิ์ อำเภอบางกรวย จังหวัดนนทบุรี
* วัดโตนด อำเภออุทัย จังหวัดพระนครศรีอยุธยา
* วัดโตนด ตำบลบางเดื่อ อำเภอบางปะหัน จังหวัดพระนครศรีอยุธยา
* วัดโตนด ตำบลบางนางร้า อำเภอบางปะหัน จังหวัดพระนครศรีอยุธยา
* วัดโตนด จังหวัดพัทลุง
* วัดโตนด จังหวัดศรีสะเกษ
* วัดโตนด จังหวัดสระบุรี

โตนด
นางพญาเงือก

**นางพญาเงือก** ( ) เป็นละครโทรทัศน์ไต้หวัน ออกอากาศในปี พ.ศ. 2543 นำแสดงโดย ซู่ ไหฺว่หยู่, ก๊วะ จิ่งอัน, จาง จื้อเหยา, ซุน หลี่

## เนื้อเรื่องย่อ
เรื่องราวแห่งตำนานรักนี้ได้เริ่มขึ้นเมื่อจางจื่อหยิว บัณฑิตหนุ่มยากไร้ ได้เข้าเมืองเพื่อจะสอบจอหงวน และเพื่อพบหน้าจินโบตั๋นคู่หมั้นคู่หมายที่บิดาของทั้งสองฝ่ายตกลงกันไว้ตั้งแต่ยังอยู่ในท้อง และเมื่อได้ไปพบกับคู่หมั้นปรากฎว่าบิดานางผู้ซึ่งได้กลายเป็นมหาเสนาบดีกลับรังเกียจในความยากจนของเขา และยังกันไม่ให้ตนพบกับจินโบตั๋น แต่พรหมลิขิตให้จินโบตั๋นได้พบกับจังจื่อหยิว และทังสองก็รักกันอย่างหมดหัวใจ จนกระทั่งเจียงหยินเฟย บุตรชายแม่ทัพใหญ่วางแผนจะแต่งงานกับจินโบตั๋นเพื่ออาศัยบิดานางไต่เต้าขึ้นเป็นใหญ่ พบความจริงว่า จินโบตั๋นมีใจให้จังจื่อหยิว เจียงหยินเฟยจึงดำเนินแผนทุกวีถีทางเพื่อกำจัดจังจื่อหยิว

เสี่ยวเหลียน นางเงือกน้อยผู้แปลงเป็นปลาทองอาศัยอยู่ในบ่อของจวนมหาเสนาบดีได้เห็นเหตุการณ์ทั้งหมด ด้วยความเห็นใจในความรักแท้ของจินโบตั๋นและจังจื่อหยิว นางจึงพยายามช่วยทั้งสองให้สมหวัง แต่เหมือนชะตาฟ้าลิขิตจินโบตั๋นกลับอายุสั้น ด้วยความกลัวว่าจังจื่อหยิวจะคิดสั้น เสี่ยวเหลียนจึงปลอมตัวเป็นจินโบตั๋นเพื่อหลอกไม่ให้จังจื่อหยิวรู้ความจริง วันเวลาที่ใกล้ชิดทำให้หัวใจนางเกิดความผูกพันและกลายเป็นความรัก แต่แล้วจังจื่อหยิวก็ทราบความจริงเข้า ด้วยความเสียใจในการตายของจินโบตั๋นและการปลอมตัวของเสี่ยวเหลียน จังจื่อหยิวจึงเกลียดเสี่ยวเหลียนถึงขึ้นยอมตาย เสี่ยวเหลียนก็รู้ดีว่าความรักของมนุษย์และปีศาจเป็นไปไม่ได้ แต่อีกใจก็ไม่อาจตัดใจ มนุษย์มีหัวใจ เหตุใดปีศาจมิอาจมีความรัก สุดท้ายพรหมจะลิขิตความรักของผู้ใดให้สมหวัง นี่คืออีกหนึ่งตำนานรักยิ่งใหญ่ที่เล่าสืบกันมา

## นักแสดง
* ซู่ ไหฺว่หยู่ รับบท นางเงือกเซียวเหลียน
* ก๊วะ จิ่งอัน รับบท จางจื่อเหยา
* จาง จื้อเหยา รับบท โดโมโตะ สึโยชิ
* ซุน หลี่ รับบท จิน โบตั๋น
* เหลียง เจี้ยเหริน รับบท จาง เทียนซือ
* เหอ เจี้ยเหวิน รับบท เสียวหมั่น
* เก๋อ เหม่ย รับบท นางเงือกจินชวนหัว
* เจิ้ง เจี้ยหยิง รับบท จางหยุนเฟย
* หยาง หมิงน่า รับบท เปิ้งจิง หมิงฟู
* หยาง เหอผิง รับบท จิงชู
* หาน จี่ฉิง รับบท จางอู๋โฉว

## อ้างอิง

หมวดหมู่:ละครโทรทัศน์จีน
วัดกก

**วัดกก** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสนามชัย ในแขวงท่าข้าม เขตบางขุนเทียน กรุงเทพมหานคร

## ประวัติ
วัดกกสร้างราว พ.ศ. 2300 เดิมเคยเป็นวัดร้าง มีการปฏิสังขรณ์ในสมัยพระบาทสมเด็จพระพุทธยอดฟ้าจุฬาโลกมหาราชและพระบาทสมเด็จพระนั่งเกล้าเจ้าอยู่หัว ถือเป็นวัดใหญ่ที่สุดในย่านนี้ วัดกกได้รับการอ้างถึงในนิราศเมืองเพชรของสุนทรภู่ โดยได้อธิบายว่า เป็นวัดร้าง มีรอยกระสุนปืนของพม่าที่ฝาผนังพระอุโบสถ และเคยเป็นสถานที่ประกอบพิธีเบิกโขลนทวารซึ่งถือเป็นเคล็ดก่อนการออกรบ วัดได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2542

## อาคารเสนาสนะ
อุโบสถมีขนาด 8 ห้อง ล้อมรอบด้วยกำแพงแก้ว มีเจดีย์ย่อมุมไม้สิบสองจำลองตั้งอยู่หัวมุมของกำแพงแก้ว จากทรวดทรงของอุโบสถ คันทวย และใบเสมาเป็นแบบสมัยอยุธยา ภาพจิตรกรรมฝาผนังเป็นฝีมือช่างในสมัยพระบาทสมเด็จพระนั่งเกล้าเจ้าอยู่หัว ด้านข้างด้านเหนือต่างเขียนเทพชุมนุม 3 แถว ผนังด้านหลังเขียนพระพุทธเจ้าประทับยืนโปรดโลกมนุษย์ เจดีย์ทรงกลมฐานสูงคล้ายในสมัยพระบาทสมเด็จพระจอมเกล้าเจ้าอยู่หัว แต่ส่วนใต้ระฆังเป็นรูปแปดเหลี่ยมคล้ายเจดีย์โบราณ ส่วนอีกองค์หนึ่งรูปทรงคล้ายเจดีย์สมัยอู่ทอง

## อ้างอิง

กก
หมวดหมู่:โบราณสถานในเขตบางขุนเทียน
วัดเลา

**วัดเลา** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสนามชัย ในแขวงท่าข้าม เขตบางขุนเทียน กรุงเทพมหานคร

วัดเลาเป็นเก่าแก่ที่สร้างมาตั้งแต่สมัยอยุธยาและน่าจะร้างไป มีเพียงผนังของอุโบสถที่ทึบตัน เล่ากันว่าเดิมมีชาวลาวเพชรบุรีและราชบุรีมาอาศัยบริเวณนี้ จึงเรียกว่า "วัดลาว" และภายหลังเพี้ยนเสียงเป็น "วัดเลา" วัดได้รับการบูรณะในปี พ.ศ. 2466 ครั้นระหว่าง พ.ศ. 2476–2477 ท่านพระเทพสิทธินายก เจ้าอาวาสในขณะนั้นได้จัดการสร้างโรงเรียนพระปริยัติธรรมขึ้นหลังหนึ่ง ตัวโรงเรียนเป็นปั้นหยา 2 ชั้น ยาว 8 วา กว้าง 2 ศอก ด้านตัดมุข 5 วา ในวันที่ 7 กรกฎาคม พ.ศ. 2478 ได้จัดซื้อที่ดินขยายเขตด้านหน้าอุโบสถให้กว้างออกไปอีกเป็นเนื้อที่ 2 ไร่ 3 งาน 55 ตารางวา และในเดือนพฤศจิกายน พ.ศ. 2478 นางหมา ตลาดท่าเตียนได้ถวายที่ดินให้เป็นส่วนศาสนสมบัติอีก 12 ไร่ วัดได้รับพระราชทานวิสุงคามสีมาครั้งหลังเมื่อวันที่ 15 ตุลาคม พ.ศ. 2516

อุโบสถมีขนาด 5 ห้อง เป็นพระอุโบสถหลังใหม่ มีกำแพงแก้วล้อมรอบ ชาวบ้านดั้งเดิมในบริเวณนี้ได้พบพระพุทธรูปหินทรายจึงนำไปประดิษฐานที่พระอุโบสถ วัดมีกุฏิสงฆ์ 2 ชั้น 3 ชั้น รวม 12 หลัง ศาลาบำเพ็ญกุศลอเนกประสงค์ 2 หลัง ศาลารายฌาปนกิจ 4 หลัง

## รายนามเจ้าอาวาส
* พระเทพสิทธินายก (ท่านเจ้าคุณเลียบ)
* พระมหาสุดใจ ธมฺมปาโล (ประเบียบ) ป.ธ.5 น.ธ. เอก
* พระมหาเวก วิเวกโก (ใจภักดี) ป.ธ.5 น.ธ. เอก
* พระพิศาลพัฒนพิสุทธิ์ (ท่านเจ้าคุณผูก) (ผูก ผาสุกาโม)
* พระครูสกลกิจวิธาน (กล้า อภิชาโต) นธ.เอก ป.บส. ปริญญาตรี
* พระครูพัฒนธรรมคุณ (รังสรรค์ สนฺติกโร) นธ.เอก ป.บส ปริญญาโท

## อ้างอิง

เลา
ตำนานรักนางพญางูขาว

**ตำนานรักนางพญางูขาว** ( ) เป็นละครโทรทัศน์ที่ออกอากาศทางเว็บไซต์สัญชาติจีน นำแสดงโดย จวี จิ้งอี, อวี๋ เหมิงหลง โดยอิงเนื้อหามาจากวรรณกรรมจีนเรื่อง ตำนานนางพญางูขาว ออกอากาศทางช่องอ้ายฉีอี้ โดยเริ่มออกอากาศวันแรกวันที่ 3 เมษายน 2019

## เรื่องย่อ
เรื่องราวถูกถ่ายทอดโดยมีเค้าโครงจากนิทานพื้นบ้านจีน สู่ซีรีส์รักอมตะระหว่างปีศาจกับมนุษย์ เมื่อปีศาจงูขาวบำเพ็ญเพียรจนกลายร่างเป็นหญิงงาม นางเดินทางท่องเที่ยวจนได้พบรักกับชายหนุ่มที่ชื่อสี่เซียน แต่ไม่นานนักความรักของทั้งคู่กลับถูกขัดขวาง

## นักแสดง

* จวี จิ้งอี รับบท ไป่ ซู่เฉิน
* อวี๋ เหมิงหลง รับบท ซู่ เซียน
* เสี่ยว เหยิน รับบท เสี่ยว ฉิง
* เป่ย สื่อเทียน รับบท ฟาไห่
* อู่ หลาง รับบท จิน อู่หยี่
* เนี่ย สื่อเหา รับบท จิงโซ่ว
* เฟิ่ง เจียนอวี่ รับบท จาง อู่ตั้ง
* หลี่ หลิน รับบท หลี่ กงฟู
* เจิ้ง หยุนเจิ้น รับบท ซู่ เจียวหรง
* อวี่ ตง รับบท แม่ของซู่เซียน
* เฉิน เหม่ยฉี รับบท ฟู่ อู่หรง
* เซีย จิ้นห่าว รับบท ซู่ ไหว่เหริน
* หวัง เหว่ยหยวน รับบ เหวา เต้าหลิง
* หวง ไค่เจี๋ย รับบท ซู่ จื้อหลิน
* เจ้า อิงจื่อ รับบท หลี่ ปี้เหลียน
* ชิ่วหนี่ สื่อเหริน รับบท แม่นางหวู
* อวี่ อีซือ รับบท หู เกอซิน
* ถัง เจิ้นเย่อ รับบท ขุนนางเหลียง
* เดวิด วู รับบท ลู่ ตงปิน
* ซันนี่ ตู่ รับบท เจ้าแม่กวนอิม
* หวัง เหว่ยกัว รับบท เง็กเซียนฮ่องเต้
* ซู่ หลงกวง รับบท พระพุทธเจ้า (พระยูไล)
* เห่ย์ติ หวัง รับบท พระพันปีหลวง
* เฉิน จงหยวน รับบท อู๋ เก่ยเป่า
* เหลียว เผิงเฟย รับบท อาหลัว
* ฟ่าน เหวินตง รับบท เซีย ต้าเฉียน
* หวัง หรงหง รับบท เหอ ต้ากู่
* เจิ้น เป้าผิง รับบท ราชครูหลิงโหย่ว
* โหว จางหรง รับบท ราชามังกรเอ้า กวง
* แจ๊คสัน โหลว รับบท ราชาสวรรค์หลี่
* ฟาง อี่หลุน รับบท องค์ชายมู่
* เหยา ตงตง รับบท องค์หญิงมู่
* หม่า ซู่เหลียง รับบท มิสเตอร์จิน
* หลิว หลี่เฟย รับบท หยินเสียง
* จาง ป๋อเหวิน รับบท จางเจิ้ง

## รางวัลและการเสนอชื่อเข้าชิง

## การออกอากาศในประเทศอื่น

## อ้างอิง

หมวดหมู่:ละครโทรทัศน์จีน
หมวดหมู่:รายการโทรทัศน์ช่องโมโน 29
หมวดหมู่:รายการโทรทัศน์ช่อง 9 เอ็มคอตเอชดี
หมวดหมู่:ผลงานต้นฉบับของอ้ายฉีอี้
หมวดหมู่:ละครออนไลน์จีนในปี พ.ศ. 2562
หมวดหมู่:เว็บซีรีส์จีน
วัดหัวกระบือ

**วัดหัวกระบือ** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองหัวกระบือ ในแขวงท่าข้าม เขตบางขุนเทียน กรุงเทพมหานคร

วัดหัวกระบือสร้างขึ้นเมื่อ พ.ศ. 2281 ในนิราศนรินทร์และนิราศสามเณรกลั่นปรากฏชื่อวัดนี้ว่าเกี่ยวข้องกับรามเกียรติ์ตอนปราบทรพี โดยพาลีตัดหัวทรพี ขว้างไปตกที่ย่านนี้ ในสมุดข่อยจารึกบอกศักราชไว้ว่าจารขึ้นในปี พ.ศ. 2286

แต่เดิมบริเวณวัดหัวกระบือในสมัยกรุงศรีอยุธยาตอนปลายเป็นชุมชนชาวมอญ เรียกชื่อ **วัดศีรษะกระบือ** เนื่องจากภายในบริเวณวัดมีหัวกระบือหรือศีรษะกระบือจำนวนมาก ต่อมาเปลี่ยนชื่อเป็นวัดหัวกระบือ ในปัจจุบันชาวมอญได้อพยพย้ายไปที่อื่นกันหมด ต่อมาในวันที่ 23 มีนาคม พ.ศ. 2516 พระครูวิบูลย์พัฒนกิตติ์ เจ้าอาวาสในขณะนั้น ท่านก็ทราบว่าวัดนี้มีอาถรรพ์ แล้วเข้าในโบสถ์สังเกตเห็นพระประธานในโบสถ์ (หลวงพ่อโต) ตั้งอยู่พื้นที่ต่ำ พระครูวิบูลย์พัฒนกิตติ์จึงดำเนินการบูรณะโบสถ์แล้วสร้างฐานรองรับองค์พระประธานให้สูงขึ้น นับจากนั้นได้เป็นที่รู้จักของนักท่องเที่ยว วัดได้รับพระราชทานวิสุงคามสีมาเมื่อวันที่ 2 พฤศจิกายน พ.ศ. 2530

สิ่งก่อสร้างในวัดล้วนได้รับการปฏิสังขรณ์ใหม่ อุโบสถมีขนาด 5 ห้อง หันหน้าสู่คลองหัวกระบือ ใบเสมามีลักษณะเล็กทำด้วยหินทรายสีแดง แบบอยุธยาตอนปลาย มีเจดีย์ย่อมุมอยู่ด้านหน้าอุโบสถ 

## รายนามเจ้าอาวาส
* พระอาจารย์แดง
* พระอาจารย์จวน
* พระอาจารย์รุ่ง
* พระอาจารย์ทัด
* พระอาจารย์เคลือบ
* พระอาจารย์สังข์
* พระอาจารย์เลิศ
* พระอาจารย์ชุม
* พระอาจารย์ใจ
* พระอาจารย์ถม
* พระครูวิบูลพัฒนกิตติ์ (สละ กตปุญโญ)

## อ้างอิง

หัวกระบือ
หมวดหมู่:โบราณสถานในเขตบางขุนเทียน
วัดตะล่อม

**วัดตะล่อม** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางเชือกหนัง ในแขวงคลองขวาง เขตภาษีเจริญ กรุงเทพมหานคร ที่ดินตั้งวัดมีเนื้อที่ 4 ไร่ 15 ตารางวา

## ประวัติ
วัดตะล่อมสร้างขึ้นเมื่อ พ.ศ. 2410 ไม่ทราบนามและประวัติผู้สร้าง แต่เดิมนั้นพวกสนมกรมวังในพระบาทสมเด็จพระนั่งเกล้าเจ้าอยู่หัวได้มาสร้างศาลาไว้พักผ่อนหย่อนใจที่แห่งนี้ ต่อมาชาวบ้านเห็นว่าสถานที่เหมาะควรแก่การสร้างวัดขึ้นจึงได้สร้างวัด โดยระยะแรกคงจะเป็นวัดชนิดสำนักสงฆ์อยู่ก่อนแล้ว เมื่อได้สร้างอุโบสถเรียบร้อยแล้ว วัดนี้ได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2467 เขตพระราชทานกว้าง 69 เมตร ยาว 94 เมตร ได้ประกอบพิธีผูกพัทธสีมาเมื่อวันที่ 13 มีนาคม พ.ศ. 2470 ได้รับพระราชทานวิสุงคามสีมาครั้งหลังเมื่อวันที่ 6 พฤศจิกายน พ.ศ. 2539

## อาคารเสนาสนะ
อุโบสถหลังใหม่กว้าง 6.50 เมตร ยาว 20.50 เมตร หลังคาทรงไทยโบราณ มีเฉลียงหน้ามุขยื่นออกทางด้านหน้าและหลัง ซุ้มประตูหน้าต่างแบบปูนปั้น ภายในประดิษฐานพระประธานสมัยสุโขทัย  แบบปูนปั้นลงรักปิดทอง แต่ปัจจุบันพระประธานคือ พระพุทธชินราชองค์ใหญ่ พระวิหารซึ่งแต่เดิมคืออุโบสถหลังเดิมมีลักษณะเป็นอุโบสถแบบรัชกาลที่ 1 กุฏิสงฆ์จำนวน 2 หลังเป็นอาคารครึ่งตึกครึ่งไม้ 2 ชั้น อาคารสงฆ์นานาชาติ 5 ชั้น ให้ชื่ออาคารว่า *พระพรหมวชิรญาณ* หอสวดมนต์กว้าง 8 เมตรยาว 20 เมตร ศาลาการเปรียญกว้าง 11.60 เมตร ยาว 25 เมตร สร้างเมื่อ พ.ศ. 2515 มณฑปมีหลวงพ่อหินอ่อนสีขาวเนื้อละเอียดประดิษฐานอยู่ เป็นศิลปะแบบพม่า รุ่นเดียวกับพระแก้วมรกต หน้าตัก 60 เซนติเมตร

## รายนามเจ้าอาวาส
* หลวงพ่อหงวน
* พระอาจารย์ก้วย
* พระอาจารย์เชิง
* พระอาจารย์แวง
* พระอาจารย์ติ่ง
* พระอาจารย์ลิ
* พระอาจารย์ดี  
* พระอธิการบุญชู เขมกาโร (ทองก้าย)
* พระมหาบุญถึง ชุตินฺธโร (สินทร)
* พระมหาบุญลือ ปุณฺณโก (อุปลา)

## อ้างอิง

ตะล่อม
แทนโนโซม

**แทนโนโซม** () เป็นออร์แกเนลล์ที่พบในเซลล์ของพืชมีท่อลำเลียง

## การก่อตัวและหน้าที่
แทนโนโซมก่อตัวขึ้นเมื่อเยื่อหุ้มคลอโรพลาสต์สร้างถุงที่เต็มไปด้วยแทนนิน ต่อมาถุงดังกล่าวจะแตกออกเป็นแวคิวโอลเล็ก ๆ ที่นำแทนนินไปยังแวคิวโอลขนาดใหญ่ชนิดหนึ่งที่เต็มไปด้วยของเหลวที่เป็นกรด จากนั้นแทนนินจะถูกปล่อยเข้าไปในแวคิวโอลและเก็บไว้เป็นกลุ่มก้อนที่มีการสะสมตัวอยู่เรื่อย ๆ

แทนโนโซมมีหน้าที่สังเคราะห์และผลิตแทนนินเข้มข้นและพอลิฟีนอล แทนโนโซมทำให้แทนนินเพิ่มความเข้มข้นในอวัยวะที่มีคลอโรฟิลล์, ช่วยป้องกันสัตว์กินพืช และเชื้อโรค, และป้องกันรังสียูวี

## การค้นพบ
คณะนักวิจัยชาวฝรั่งเศสและฮังการีค้นพบแทนโนโซมในเดือนกันยายน ค.ศ. 2013

การค้นพบแทนโนโซมแสดงให้เห็นว่าสามารถเปลี่ยนรสชาติของไวน์ ชา ช็อกโกแลต และอาหารหรือขนมขบเคี้ยวอื่น ๆ ได้ด้วยการเติมแทนนินในปริมาณที่เหมาะสม

## ดูเพิ่ม
* คลอโรพลาสต์
* ลิวโคพลาสต์
* พลาสติด

## อ้างอิง

หมวดหมู่:สรีรวิทยาของพืช
หมวดหมู่:เซลล์พืช
หมวดหมู่:ออร์แกเนลล์
วัดชัยฉิมพลี

**วัดชัยฉิมพลี** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางแวก ในแขวงบางแวก เขตภาษีเจริญ กรุงเทพมหานคร

## ประวัติ
วัดชัยฉิมพลีสร้างเมื่อ พ.ศ. 2380 ตามที่เล่าสืบกันมา พระยาสีหราชเดโชชัยและคุณหญิงงิ้วผู้เป็นภรรยาได้ดำเนินการสร้างวัดขึ้น โดยการบริจาคที่ดิน 50 ไร่ เป็นที่สร้างวัด และได้ตั้งชื่อวัดว่า "วัดชัยฉิมพลี" เพื่อเป็นอนุสรณ์แด่ผู้สร้างวัด โดยคำว่า *ฉิมพลี* หมายถึง "ไม้งิ้ว" ซึ่งตรงกับชื่อภรรยา วัดได้รับพระราชทานวิสุงคามสีมาเมื่อ พ.ศ. 2465 และได้ทำการผูกพัทธสีมาใหม่เมื่อ พ.ศ. 2507

ด้านการศึกษา วัดได้มีการเปิดสอนพระปริยัติธรรม ตั้งแต่ พ.ศ. 2480 และมีโรงเรียนประถมศึกษาบนที่ดินเนื้อที่ 6 ไร่ เปิดการเรียนการสอนเมื่อ พ.ศ. 2480 มีโรงเรียนมัธยมศึกษาบนที่ดินเนื้อที่ 14 ไร่ เปิดการเรียนการสอนเมื่อ พ.ศ. 2498

## อาคารเสนาสนะ
อุโบสถล้อมรอบด้วยกำแพงแก้ว หันหน้าไปทางทิศตะวันออก ขนานกับคลอง ได้รับการปฏิสังขรณ์ใหม่เป็นอุโบสถ 5 ห้อง มีอาคารยอดปรางค์ตั้งอยู่หน้ากำแพงแก้ว ภายในอุโบสถประดิษฐานพระประธานนามว่า *พระพุทธชัยมงคล* เป็นพระพุทธรูปปางมารวิชัย สร้างในสมัยรัตนโกสินทร์ หน้าตักกว้าง 45 นิ้ว ด้านนอกมีเจดีย์ 2 องค์ ฐานกว้าง 5 เมตร สร้างพร้อมกับการสร้างวัด

อาคารเสนาสนะอื่น ๆ ได้แก่ กุฏิสงฆ์จำนวน 12 หลัง ศาลาการเปรียญหลังเก่า (ศาลาริมคลอง) ศาลาการเปรียญหลังใหม่ 2 ชั้น โรงเรียนพระปริยัติธรรม อาคาร 4 ชั้น

## รายนามเจ้าอาวาส
* พระอธิการนิ่ม พ.ศ. 2455–2465
* พระครูปัด ธัมมธโร พ.ศ. 2465–2472
* พระอธิการเตียบ ฉันโท พ.ศ. 2472–2493
* พระครูเล็ก ฐานจาโร พ.ศ. 2493–2502
* พระครูวิมลคุณาธาร (วรรณะ เหมโก) พ.ศ. 2503–2543
* พระครูสิทธิชัยวัฒน์ (เลิศรบ ปัญญาคโม) พ.ศ. 2544–2558
* พระอุดมวรญาณ (สุวิทย์ สุจิตฺโต ป.ธ.๙) พ.ศ. 2559-ปัจจุบัน

## อ้างอิง

ชัยฉิมพลี
วัดโพธิ์ (เขตตลิ่งชัน)

**วัดโพธิ์** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร

วัดโพธิ์สร้างขึ้นเมื่อ พ.ศ. 2323 เดิมชาวบ้านเรียกวัดนี้ว่า **วัดโพธิ์ล้ม** เพราะมีต้นโพธิ์ซึ่งอยู่บริเวณริมคลองหน้าวัดได้ล้มขวางคลองบางระมาดอยู่เป็นเวลาหลายปี ต่อมาเรียกว่า **วัดโพธิ์บางระมาด** ตามสถานที่ตั้ง วัดได้รับพระราชทานวิสุงคามสีมาครั้งแรกเมื่อประมาณ พ.ศ. 2323 กว้าง 7 เมตร ยาว 16 เมตร ได้รับพระราชทานวิสุงคามสีมาครั้งหลังเมื่อวันที่ 29 กันยายน พ.ศ. 2541 กว้าง 40 เมตร ยาว 80 เมตร 

วัดมีเนื้อที่ 15 ไร่ 1 งาน 53 ตารางวา ทิศเหนือติดคลองบางระมาด (วัดโพธิ์) และโรงเรียนประถมศึกษาวัดโพธิ์ (ราษฎร์ผดุงผล) ทิศใต้ติดโรงเรียนโพธิสารพิทยากร ทิศตะวันออกติดสถานีอนามัยชุมชนและที่ดินชาวบ้าน ทิศตะวันตกติดถนนพุทธมณฑล สาย 1

## รายนามเจ้าอาวาส
* พระอาจารย์บุญมี
* พระอาจารย์บุญมา
* พระอาจารย์มั่น
* พระอาจารย์คง
* พระอาจารย์อยู่
* พระอาจารย์นิ่ม
* พระอาจารย์หยวก
* พระครูโพธิสารคุณ(นวล ธมฺมธโร) พ.ศ. 2482–2509
* พระสมุห์นพ คมฺภีรปญฺโญ พ.ศ. 2510–2517
* พระครูขันติธรรมาภิรม (สมพร  ขนฺติโก) พ.ศ. 2519–2547 
* พระครูประกาศโพธิกิตติ์ (ประสพชัย  ปภากโร) พ.ศ. 2547–ปัจจุบัน

## อ้างอิง

โพธิ์
วัดคลองใหม่ (กรุงเทพมหานคร)

**วัดคลองใหม่** เป็นวัดราษฎร์ ตั้งอยู่ในแขวงช่องนนทรี เขตยานนาวา กรุงเทพมหานคร มีพระพิสิษฐ์ ธมฺมธีโร เป็นเจ้าอาวาส

วัดคลองใหม่เป็นวัดโบราณ สร้างเมื่อ พ.ศ. 2345 ได้รับพระราชทานวิสุงคามสีมาเมื่อ พ.ศ. 2355 สิ่งศักดิ์สิทธิ์ในวัดได้แก่ *หลวงพ่อเงิน* เป็นพระประธานประดิษฐานอยู่ในพระอุโบสถ ลักษณะการใช้พื้นที่สีเขียวในวัด โดยรวมเป็นลานคอนกรีตกว้างซึ่งใช้เป็นที่จอดรถสำหรับชุมชนในบริเวณใกล้เคียง มีการปลูกไม้ยืนต้นขนาดใหญ่สลับกับไม้กระถางในบริเวณรอบอุโบสถ ภายในวัดไม่มีพื้นที่สำหรับนั่งเล่นหรือพักผ่อน พื้นที่สีเขียวในวัดคลองใหม่มีพื้นที่ 611.82 ตารางเมตรหรือร้อยละ 10.30 ของพื้นที่วัดทั้งหมด ในวัดยังมีโรงเรียนวัดคลองใหม่ เปิดเมื่อวันที่ 1 มิถุนายน พ.ศ. 2477 สร้างในสมัยพระครูสุทธิธรรมานุกูลเป็นเจ้าอาวาส

## อ้างอิง

คลองใหม่
ปักกิ่ง (พันธุ์สุนัข)

**ปักกิ่ง** เป็นสุนัขพันธุ์ทอยที่มีต้นกำเนิดในประเทศจีน อีกสายพันธุ์หนึ่งมีชื่อภาษาอังกฤษที่มาจากแหล่งเดียวกันกับชื่อภาษาจีนของสายพันธุ์นี้ซึ่งแปลว่า "สุนัขสิงโต" คือซือจื่อ

สายพันธุ์นี้เป็นที่ชื่นชอบของราชวงศ์ในราชสำนักจีน เนื่องจากเป็นทั้งสุนัขตักและสุนัขคู่หู และชื่อของมันหมายถึงเมืองปักกิ่งซึ่งเป็นที่ตั้งของพระราชวังต้องห้าม สายพันธุ์นี้มีลักษณะและปัญหาสุขภาพหลายประการที่เกี่ยวข้องกับลักษณะที่เป็นเอกลักษณ์ เนื่องจากลักษณะที่พึงประสงค์ ปักกิ่งจึงเป็นส่วนหนึ่งของการพัฒนาพันธุ์ผสมของนักออกแบบเช่น Peekapoo (ผสมกับพุดเดิ้ล) และ Peke-a-tese (ผสมกับ มอลตา)
สายพันธุ์นี้มีต้นกำเนิดในประเทศจีนตะวันตก
## ลักษณะ
### ขน
มาตรฐานสายพันธุ์ทั้งหมดอนุญาตให้มีการผสมสีได้หลากหลาย ส่วนใหญ่มีสีทองสีแดงหรือสีดำ สีครีม, สีดำ, สีขาว, สีน้ำตาล, สีดำผสมสีน้ำตาลและบางครั้งก็มี 'สีน้ำเงิน' หรือสีเทาชนวนปรากฏในสายพันธุ์

ใบหน้าสีดำหรือใบหน้าที่มีสีตัวเองเป็นที่ยอมรับอย่างเท่าเทียมกันในการแสดงสุนัข โดยไม่คำนึงถึงสีขนของปาก จมูกริมฝีปากและขอบตาสีดำ และต้องการดูแลเป็นอย่างมาก
ปักกิ่งมีน้ำหนักตั้งแต่  และยืนสูงประมาณ  ที่ไหล่ แต่บางครั้งอาจมีขนาดเล็กกว่ ปักกิ่งที่มีน้ำหนักเกิน 15 ปอนด์ถูกตัดสิทธิ์เข้าร่วมการแสดง

ปักกิ่งมีความยาวมากกว่าส่วนสูงเล็กน้อยเมื่อวัดจากส่วนหน้าถึงก้น โครงร่างโดยรวมเป็นอัตราส่วนโดยประมาณ 3 ต่อ 5

## อ้างอิง

หมวดหมู่:พันธุ์สุนัขที่มีต้นกำเนิดในประเทศจีน
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในประเทศจีน
โซฟี เหยิน

**เหยิน เชี่ยนเหวิน** หรือ **โซฟี เหยิน** () เป็นนักแสดงหญิงชาวจีน อดีตเคยแสดงละครโทรทัศน์กับช่อง TVB ก่อนที่จะออกจากวงการไปถ่ายแบบเปลือยในช่องปี 1998 เธอถ่ายแบบเปลือย และเป็นนางเอกภาพยนตร์ลามกอยู่หลายปี จนกระทั่งในปี 2004 เธอได้ออกจากการเล่นภาพยนตร์ลามก มาทำธุรกิจเสื้อผ้า ก่อนจะกลับมาแสดงสมทบกับละครของ TVB อีกครั้งในปี 2019 จนถึงปัจจุบัน

## ผลงานด้านละครโทรทัศน์（ออกอากาศทางช่องทีวีบี）
*1990  Blood of Good and Evil 
*1990  When Things Get Tough 
*1990  It Runs in the Family 
*1990  Priceless Adventure 
*1990   The Challenge of Life
*1991   Mystery of the Twin Swords 
*1991   เพื่อนรักเพื่อนแค้น 
*1991   A Life of His Own 
*1991   The Zu Mountain Saga 
*1991   Drifters
*1991   Land of Glory 
*1991   Big Family 
*1991   The Family Squad 
*1991   One Step Beyond 
*1991   Beside the Seaside, Beside the Sea
*1991   A New Life
*1992   Super Cop
*1992   Money and fame 
*1992   The Key Man 
*1992   Bet on Best Bet 
*1992   Wong Fei Hong Returns 
*1992   Tales from Beyond
*1992   Crime Fighters 
*1993   The Vampire Returns 
*1993   The Link 
*1993   The File of Justice II 
*1993   Being Honest 
*1993   The Heroes From Shaolin 
*1993   For Home's Sake 
*1993   The Edge of Righteousness 
*1994   The Lone Star Swordsman 
*1994   Crime and Passion 
*1994   Knot to Treasure 
*1994  The Legend of the Condor Heroes 
*1994  The File of Justice III 
*1994  Fate of the Clairvoyant 
*1995  A Change of Fate 
*1995  Detective Investigation Files 
*1995  The Romantic Swordsman 
*2019  Come Home Love: Lo and Behold 
*2020  The Dripping Sauce 

## อ้างอิง
Plasmodium falciparum

***Plasmodium falciparum*** เป็นโปรโตซัวเซลล์เดียว และเป็นปรสิตในมุนษย์สปีชีส์หนึ่งในสกุล *[[Plasmodium]]* ที่ก่อโรคมาลาเรียในมนุษย์ที่รุนแรงที่สุด ปรสิตนี้สามารถติดต่อผ่านทางยุง *[[Anopheles]]* เพศเมีย และก่อโรคมาลาเรียรูปที่รุนแรงที่สุด คือมาลาเรียฟาลซิปารัม (falciparum malaria) ซึ่งพบได้ 50% ของผู้ป่วยมาลาเรียทั้งหมด *P. falciparum* มักถูกเรียกขานว่าเป็นปรสิตที่รุนแรงที่สุดในมนุษย์ ด้วยยอดผู้เสียชีวิตจากเชื้อนี้ที่ 405,000 รายในปี 2018 นอกจากนี้ยังมีส่วนเกี่ยวกับการเกิดโรคมะเร็งเม็ดเลือด (บูร์กิทท์ส์ลิมฟอมา) และจัดอยู่ในสารก่อมะเร็งกลุ่ม 2A

สปีชีส์นี้มีวิวัฒนาการมาจากปรสิต *[[Laverania]]* ซึ่งพบในกอริลลาราว 10,000 ปีก่อน ออลๆอนส์ ละเวรานเป็นบุคคลแรกที่สามารถระบุเชื้อในปี 1880 และตั้งชื่อว่า *Oscillaria malariae* ต่อมาในปี 1896 โรนอลด์ รอสส์ ค้นพบว่าเชื้อสามารถติดต่อผ่านทางยุง ในปี 1898 จีโอฟานนี บัตติสตา กรัสซีได้พิสูจน์การติดต่อเชื้ออย่างสมบูรณ์จากยุงอะโนเฟเลสมาสู่มนุษย์ และในปี 1897 วิลเลียม เอช. เวลช์ ได้รังสรรค์ชื่อ *Plasmodium falciparum* ที่ซึ่ง ICZN ได้นำมาใช้อย่างเป็นทางการในปี 1954 

*P. falciparum* มีหลายรูปตลอดวงชีวิต ระยะที่ติดต่อในมนุษย์ซึ่งค่อสปอรอซอยต์จะพบในต่อมน้ำลายของยุง สปอโรซอยต์จะโตและเพิ่มจำนวนภายในตับและกลายเป็นเมโรซอยต์ (merozoites) ซึ่งจะโจมตีเซลล์เม็ดเลือดแดง (RBCs) เพื่อสร้างทรอฟอซอยต์ (trophozoites), ไชซอนต์ (schizonts) และกามีโตไซต์ (gametocytes) ที่ซึ่งอาการของโรคมาลาเรียจะเริ่มแสดง สำหรับในยุง กามีโตไซต์จะเกิดการสืบพันธุ์อาศัยเพศกับไซโกต ซึ่งจะกลายเป็นโอโอคีเนต (ookinete) ซึ่งต่อมาจะก่อร่างเป็นโอโอไซต์ ซึ่งจะสร้างสปอรอซอยต์ (sporozoites) ไปติดเชื้อต่อไป

## อ้างอิง

## อ่านเพิ่ม
* Colombian scientists develop computational tool to detect ''Plasmodium falciparum'' (in Spanish)
* 
* 
* 
* 
* 

## แหล่งข้อมูลอื่น

* Malaria species info at CDC
* Web Atlas of Medical Parasitology 
* Species profile at Encyclopedia of Life
* Taxonomy at UniProt
* Profile at Scientists Against Malaria
* Clinical Identification Case 1
* Clinical Identification Case 2
* Genome info at Wellcome Trust Sanger Institute
* PlasmoDB: The Plasmodium Genome Resource
* GeneDB Plasmodium falciparum gene info
* Genome
* UCSC Plasmodium Falciparum Browser 
* Gene info at  Kyoto University

falciparum
หมวดหมู่:ปรสิตในมนุษย์
หมวดหมู่:มาลาเรีย
หมวดหมู่:โรคปรสิต
หมวดหมู่:สารก่อมะเร็ง
หมวดหมู่:สาเหตุของมะเร็งที่มาจากการติดเชื้อ
เพื่อนรักเพื่อนแค้น

**เพื่อนรักเพื่อนแค้น** () เป็นละครโทรทัศน์ที่สร้างขึ้นในปี พ.ศ. 2534 นำแสดงโดย เวิน เจ้าหลุน, หลี่ หมิง, โจว ไห่เม่ย, เส้า เหม่ยฉี, หยาง เหม่ยอี่, หลิว เส้าหมิง, กวน ไห่ซาน, เถา ต้าอวี่, โอวหยาง เจิ้นหัว, เฉิง กั๋วปัง เมื่อละครเรื่องนี้ออกอากาศครั้งแรก เรตติ้งสูงสุดคือ 42 จุดเปิด และเรตติ้งเฉลี่ย 36 จุดเปิด ทำให้เป็นซีรีส์ทางทีวีที่มีผู้ชมในฮ่องกงสูงสุดของปีค.ศ.1991.

## เรตติ้งและเกร็ดเล็กเกร็ดน้อย
มีบางสื่อลงข้อมูลผิดว่า ละครเรื่องนี้มีเรตติ้งติด สิบอันดับแรกของละครที่มีเรตติ้งสูงสุดตลอดกาลในฮ่องกง.

แต่ในความจริงทางทีวีบี ได้เปิดเผยเรตติ้งที่ทำได้ เรตติ้งสูงสุดคือ 42 จุดเปิด และเรตติ้งเฉลี่ย 36 จุดเปิด ทำให้เป็นซีรีส์ทางทีวีที่มีผู้ชมในฮ่องกงสูงสุดของปีค.ศ.1991 นับเป็นเรตติ้งสูงสุดเฉพาะปีเท่านั้นและไม่ใช่ 10 อันดับแรกของละครที่มีเรตติ้งสูงสุดตลอดกาลในฺฮ่องกง.

## เรื่องย่อ
เฉินหลัง(หลีหมิง)และเกาเทียนจุ้น(เวินเจ้าหลุน)เป็นเพื่อนรักกันตั้งแต่สมัยเรียนชั้นประถม เนื่องจากพ่อของเฉินหลังเชื่อคำหมอดูว่าเขาจะเป็นคนทำให้แม่เจ็บป่วย จากจุดนี้เองทำให้เขากับพ่อ(เฉินเสี้ยวฉวน)ห่างเหินกันตลอด

## นักแสดง
* เวิน เจ้าหลุน รับบท เกาเทียนจุ้น
* หลี่ หมิง รับบท เฉินหลัง
* โจว ไห่เม่ย รับบท เฉิน เหวินอี่
* เส้า เหม่ยฉี 
* หยาง เหม่ยอี่ รับบท เจิ้ง หง
* หลิว เส้าหมิง รับบท เจิ้ง เสี่ยวฉวน
* กวน ไห่ซาน รับบท เทียน ซู่ไต่
* เถา ต้าอวี่ รับบท ซู่ เจียจู่
* โอวหยาง เจิ้นหัว รับบท ถงฉิง
* เฉิง กั๋วปัง รับบท จาง จินเป่า
* เฉิน เจี้ยเสียน รับบท หยิน ปิง
* ฝง ซู่ป่อ รับบท หลิน ซู่ฝาง
* เหลียง จุ้นเจี่ย รับบ เฉินหลัง (ตอนเด็ก) 
* จาง จิง รับบท ฟู่ ซู่เหม่ย
* สู่ เส้าซวง รับบท กัว เทียนลู่
* ซู่ ซินหุ่ย รับบท เกา เทียนจุ้น (ตอนเด็ก)
* ไป๋ อิน รับบท หลี่ อู่ปิง
* หวง ไข่ซิน รับบท โจว เหวินฉิน
* โซฟี เหยิน รับบท อาฟาง

## อ้างอิง

หมวดหมู่:ละครโทรทัศน์ฮ่องกง
หมวดหมู่:รายการโทรทัศน์ช่อง 3